Diari Oficial de la Generalitat Valenciana


Sumari del DOGV 9612, del 07-06-2023 (2023/6225)

Extracte de la convocatòria d'una ajuda a la innovació tecnològica 2023, de la Càtedra del Calçat «San Crispín».
----------------------------------------------------------------------------------------------------------------

### Dades del document

Número de DOGV
:   9612

Data del DOGV
:   07-06-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/6225


Data del document
:   31-05-2023

Organisme emissor
:   Universitat Miguel Hernández d'Elx

Tipus de document
:   Extracte

Descriptors 

:   * Universitat Miguel Hernández d'Elx
    * ajuda pública

Extracte de la convocatòria d'una ajuda a la innovació tecnològica 2023, de la Càtedra del Calçat «San Crispín». [2023/6225]  
BDNS (identif.): 700384.  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/700384)  
  
Primer. Beneficiaris  
Persones jurídiques, persones físiques, de l'àmbit acadèmic i professional, la tasca investigadora de les quals, independentment del país on s'haja dut a terme, constituïsca una contribució eminent al progrés del coneixement del calcer. Els candidats, en el moment de la presentació de la seua candidatura, han d'estar en actiu en les àrees esmentades, de forma independent o en el marc d'universitats, empreses, centres públics i entitats públiques i privades vinculades a la ciència, el coneixement, la innovació tecnològica i la recerca.  
  
Segon. Objecte  
Ajuda a la innovació tecnològica.  
  
Tercer. Bases reguladores  
https://boumh.umh.es/files/2023/05/RR\_01364\_2023.pdf  
  
Quart. Quantia  
La dotació màxima total per a aquesta convocatòria és de 3.000 euros, repartits en una única ajuda de fins a 3.000 euros.  
  
Cinqué. Termini de presentació de sol·licituds  
El termini per a presentar les sol·licituds s'iniciarà l'endemà de publicació en el DOGV, i finalitzarà el 31 d'octubre 2023.  
  
  
Sisé. Altres dades  
Amb la sol·licitud s'ha d'aportar la documentació següent:  
1. Qüestionari de sol·licitud de l'ajuda a la innovació tecnològica, individual o de l'equip de recerca, si escau.  
2. Curriculum vitae, que desgine l'investigador principal quan es tracte d'equips de recerca. L'extensió màxima del currículum és de cinc pàgines per membre de l'equip, amb especial èmfasi en la temàtica del projecte presentat.  
3. Còpia escanejada dels títols o certificats acadèmics dels quals s'estiga en possessió.  
4. Fotocòpia del document personal (DNI, passaport, cèdula) de l'investigador principal i de la resta dels membres de l'equip investigador, si s'escau.  
5. Memòria explicativa del projecte d'innovació tecnològica, que ha de ser original i inèdit, ha de tindre una extensió màxima de 4 pàgines; font arial; grandària: 12 punts i interlineat: 1.5.  
- La memòria ha d'incloure els apartats següents:   
- Objectius i justificació del projecte.  
- Metodologia de la innovació tecnològica.  
- Experiència i idoneïtat de l'investigador principal i resta de membres de l'equip de recerca, si escau.  
- Cronograma detallat.  
- Bibliografia bàsica.  
- Pressupost de les necessitats que requereix la investigació.  
6. Si el treball s'ha de desenvolupar en el marc d'una universitat, centre públic o privat, empresa o centre de recerca, es requerirà una carta de presentació del seu responsable. Hi ha de constar el nom complet de la universitat, centre acadèmic públic o privat, empresa o centre de recerca, domicili fiscal, persona que el representa i càrrec.  
  
7. Document signat pel responsable de l'entitat que expresse l'acceptació del centre en el qual es desenvoluparà la innovació tecnològica. Hi ha de constar el nom complet de la universitat, centre acadèmic o professional públic o privat, empresa o centre de recerca, domicili fiscal, persona que el representa i càrrec.  
8. Si en emplenar el qüestionari de sol·licitud, l'investigador principal del projecte sol·licita que, en cas de concedir-se l'ajuda, siga abonada a l'entitat en què es desenvolupe la investigació, el document esmentat en el paràgraf anterior ha d'incloure, així mateix, una declaració expressa de l'entitat en la qual s'accepte la candidatura presentada per l'investigador principal conforme a les presents bases com a pròpia i una assumpció de responsabilitat per aquesta.  
9. Les sol·licituds i la documentació presentades en aquesta convocatòria que no hagen obtingut l'ajuda seran eliminades al mes de fer-se pública la decisió.  
10. La documentació s'ha de presentar en castellà i/o valencià.  
  
Elx, 31 de maig de 2023. El rector: Juan José Ruíz Martínez.